
Zadeva: 	Objava prostega delovnega mesta

Na podlagi 25. člena Zakona o delovnih razmerjih (ZDR-1, Uradni list RS, št. 21/13 s spremembami in dopolnitvami) in v skladu z drugo točko prvega odstavka 76. člena Zakona o javnih uslužbencih (ZJU-1, Ur. l. RS, št. 32/25 in 1400/26) objavlja Ministrstvo za zunanje in evropske zadeve javno objavo za prosto delovno mesto:

[bookmark: _Hlk242364334][bookmark: _Hlk211854614]DIPLOMAT 2. RANGA (m/ž) v Sektorju za mednarodne razvojne in humanitarne politike (šifra DM 30439), za določen čas, za nadomeščanje začasno odsotne javne uslužbenke (predvidoma do 25. 6. 2027)

Kandidati, ki se bodo prijavili na prosto delovno mesto, morajo izpolnjevati naslednje pogoje:
- končano visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja);
- pridobljenih najmanj 3 leta in 4 mesece delovnih izkušenj na področju zunanjih zadev; [footnoteRef:1] [1:  V skladu z Zakonom o zunanjih zadevah se poleg delovnih izkušenj pridobljenih v Ministrstvu za zunanje in evropske zadeve kot enakovredne štejejo tudi delovne izkušnje, pridobljene med delom na področju zunanje politike, mednarodnega prava ali mednarodnih odnosov, pridobljene med delom v drugih državnih organih, javnih zavodih, javnih agencijah, znanstveno-raziskovalnih ter visokošolskih zavodih in mednarodnih organizacijah.] 

- državljanstvo Republike Slovenije;
- znanje uradnega jezika;
- dovoljenje za dostop do tajnih podatkov nacionalno in EU stopnje »ZAUPNO« (kandidat ga lahko pridobi v okviru izbirnega postopka);
- znanje angleškega in drugega tujega jezika na višji ravni, kar kandidat dokazuje:
· s potrdilom o aktivnem znanju jezika (zlasti s potrdilom o opravljeni splošni maturi iz katerega je razvidno, da je bil na maturi opravljen tuj jezik najmanj na ravni B2, opravljenem izpitu Državnega izpitnega centra na višji ravni, potrdilom o opravljenem mednarodnem izpitu oziroma certifikatu najmanj na ravni Sveta Evrope B2 ali enakovrednim potrdilom.), če od datuma opravljanja izpita ni preteklo več kot deset let; 
· z dokazilom, da se je oseba šolala v tujem jeziku (pridobila stopnjo izobrazbe: osnovno,
srednjo, do- ali podiplomsko) v državi, v kateri je to uradni jezik, če od zaključka šolanja ni preteklo več kot deset let;
· z dokazilom, da je oseba vsaj šest mesecev opravljala delo visokošolske zahtevnosti v tujini v tujem jeziku v državi, v kateri je ta jezik uradni jezik, razen če je delo opravljala v okviru institucij in organov Evropske unije, kjer se upošteva delovni jezik institucije oz. organa, če od opravljanja dela ni preteklo več kot deset let. 

Prijava mora biti obvezno oddana na predpisanem obrazcu, ki je sestavni del javne objave
in mora vsebovati:
1. izjavo o izpolnjevanju pogoja glede zahtevane ravni izobrazbe, iz katere mora biti razvidna raven in smer izobrazbe, ter leto in ustanova, na kateri je izobrazba pridobljena;
2. izjavo kandidata glede izpolnjevanja pogoja zahtevanih delovnih izkušenj, v kateri kandidat navede datum sklenitve in datum prekinitve delovnega razmerja pri posameznem delodajalcu oz. opredeli čas opravljanja dela, ter kratko opiše delo, ki ga je opravljal (delovno mesto ter raven izobrazbe, ki se pri delodajalcu zahteva za opravljanje dela na tem delovnem mestu);
3. izjavo kandidata, da:
· je državljan Republike Slovenije;
· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
· zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
4. soglasje kandidata, da za namen te objave dovoljuje Ministrstvu za zunanje in evropske zadeve pridobitev podatkov iz 1. in 3. točke iz uradne evidence;
5. izjavo kandidata, da soglaša s tem, da se bo zanj v skladu z Zakonom o tajnih podatkih (ZTP - Uradni list RS, št. 50/06 s spremembami in dopolnitvami) opravilo varnostno preverjanje za izdajo dovoljenja za dostop do tajnih podatkov;
6. izjavo o znanju uradnega jezika.

V primeru, da kandidat z vpogledom v uradne evidence ne soglaša, mora predložiti ustrezna
dokazila sam.

Zaželeno je, da prijava vsebuje tudi kratek življenjepis, ter da kandidat v njej poleg formalne izobrazbe navede tudi druga znanja in veščine, ki jih je pridobil. 

Prijava na prosto delovno mesto mora biti obvezno oddana na obrazcu »VLOGA ZA ZAPOSLITEV«:
· ki je priloga te javne objave, 
· in naj vsebuje natančno izpolnjene vse rubrike,
· in naj vsebuje tudi podpisano izjavo o izpolnjevanju pogojev, ki je Priloga I vloge za zaposlitev.

Opis delovnih nalog:
· opravljanje zahtevnih strokovnih opravil s področja zunanjih zadev in s področij, ki sodijo med zunanje zadeve,
· oblikovanje zahtevnih gradiv in predlogov ukrepov s področja zunanjih zadev,
· sodelovanje v projektnih skupinah,
· druge naloge podobne stopnje zahtevnosti po navodilih vodje.

[bookmark: _Hlk219276096]Kot delovne izkušnje se šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.




Kandidati za zaposlitev, ki izpolnjevanje pogoja delovnih izkušenj dokazujejo z opravljanjem drugega dela, ki ni bilo delovno razmerje, morajo vlogi priložiti pogodbo o zaposlitvi oziroma verodostojno listino, ki jo je izdal naročnik dela, za katerega so opravljali to delo, in iz katere je razvidno obdobje opravljanja in zahtevnost dela ter raven izobrazbe, ki se zahteva za opravljanje tega dela.

Zahtevane delovne izkušnje se skrajšajo v skladu z 62. členom Uredbe o notranji organizaciji, sistemizaciji, delovnih mestih in nazivih v organih državne uprave, upravah lokalnih skupnosti in pravosodnih organih (Uradni list RS, 107/25 in 1083/26). 

Pri izbranem kandidatu se bo preverjalo ali ima izdano veljavno dovoljenje za dostop do tajnih podatkov nacionalno in EU do stopnje »ZAUPNO«, sicer ga bo moral pridobiti pred sklenitvijo pogodbe o zaposlitvi. 

Ministrstvo za zunanje in evropske zadeve bo opravilo izbiro kandidata po predmetni objavi in z izbranim kandidatom za zasedbo prostega delovnega mesta DIPLOMAT 2. RANGA v Sektorju za mednarodne razvojne in humanitarne politike (šifra DM 30439), sklenilo delovno razmerje s polnim delovnim časom za določen čas, za čas nadomeščanja začasno odsotne javne uslužbenke (predvidoma do 25. 6. 2027). Izbrani kandidat bo delo opravljal na diplomatskem delovnem mestu diplomat 2. ranga, brez imenovanja v naziv. Pravice oz. obveznosti iz delovnega razmerja se mu bodo skladno z 81. členom ZJU-1 določile glede na diplomatski naziv svetovalec.

Izhodiščni plačni razred delovnega mesta je 26. plačni razred oz. 2. 649,02 EUR bruto, pri čemer kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24 in 12/26 – ZPPJUFT). 

Izbrani kandidat bo delo opravljal v prostorih Ministrstva za zunanje in evropske zadeve, Prešernova 25, 1000 Ljubljana in v drugih uradnih prostorih ministrstva. 

Kandidati vložijo prijavo v elektronski obliki na priloženem obrazcu z označbo " Diplomat 2. ranga v ZRH (šifra DM 30439)" v roku 8 dni po objavi na enotnem spletnem portalu državne uprave GOV.SI in Zavodu RS za zaposlovanje in sicer na elektronski naslov Ministrstva za zunanje in evropske zadeve: gp.mzez@gov.si, pri čemer veljavnost prijave ni pogojena z varnim elektronskim podpisom. Šteje se, da prijava kandidata, ki ni bila oddana na ta način, ni bila vložena.

Obveščanje v postopku javne objave poteka po elektronski poti na elektronski naslov kandidata, s katerega je poslal prijavo na javno objavo, ali ki ga je za namen obveščanje v postopku navedel v prijavi. 

Dodatne informacije o izvedbi javne objave in o delovnem področju: Barbara Kvaternik, telefon: 01 478 2374, vsak delavnik od 10:00 do 11:00 ure.

V besedilu objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

	Andrej Gregor RODE                                                                                                                                               v. d. generalnega sekretarja 
(vodja kadrovskega poslovanja)






Priloga:
· Obrazec za prijavo.

